Կրիստրուն Ֆրոստադոութիր

**Կրիստրուն Մյեդլ Ֆրոստադոութիր** (, ), իսլանդացի քաղաքական գործիչ «Սոցիալ-դեմոկրատական դաշինք» կուսակցության նախագահ 2022 թվականից։ Իսլանդիայի վարչապետը 2024 թվականի դեկտեմբերի 21-ից: Ալտինգի պատգամավոր 2021 թվականից։

36-ամյա Կրիստրուն Ֆրոստադոութիրը դարձել Է Իսլանդիայի պատմության մեջ ամենաերիտասարդ վարչապետը և աշխարհի ամենաերիտասարդ գործող վարչապետը։

## Կենսագրություն
Ծնվել է 1988 թվականի մայիսի 12-ին Իսլանդիայի մայրաքաղաք Ռեյկյավիկում։  Ծնողները՝ ազգագրագետ Ֆրոսթի Ֆիվիդլ Յոհանսոն և բժիշկ Շտեյնուն Գուդնի Յոունսդոութիրը։

2008 թվականին ավարտել է Ռեյկյավիկի միջնակարգ դպրոցը։

2011 թվականին ստացել է տնտեսագիտության բակալավրի աստիճան Իսլանդիայի համալսարանից: 2014 թվականին ստացել է տնտեսագիտության մագիստրոսի աստիճան Բոստոնի համալսարանում: 2016 թվականին ստացել է միջազգային հարաբերությունների մագիստրոսի կոչում՝ շեշտը դնելով տնտեսագիտության և միջազգային ֆինանսների վրա Եյլի համալսարանի Ջեքսոն ինստիտուտում։

Իսլանդիայի համալսարանի Տնտեսագիտության ֆակուլտետում սովորելու տարիներին աշխատել է Իսլանդիայի Կենտրոնական բանկի նախագահի աշխատակազմում 2009-2010 թվականներին: 2011-2012 թվականներին աշխատել է որպես Arion բանկի վերլուծական բաժնի տնտեսագետ։ 2013-2014 թվականներին աշխատել է Viðskiptablaðið գործարար պարբերականի լրագրող։ 2014 թվականին աշխատել է վարչապետի աշխատակազմի դրամական բարեփոխումների աշխատանքային խմբում՝ որպես տնտեսագետ։ 

2015 թվականին Յեյլի համալսարանում սովորելու ընթացքում նա աշխատել է որպես Morgan Stanley-ի Նյու Յորքի գրասենյակի ամառային գիտաշխատող: 2016 թվականին համալսարանն ավարտելուց հետո աշխատանքի է անցել Լոնդոնում ընկերության վերլուծական բաժնում որպես մասնագետ։

2017 թվականին վերադարձել է Իսլանդիա, քաղաքական հետազոտություններ է կատարել որպես Իսլանդիայի Առևտրի պալատի գլխավոր տնտեսագետ։ 2017-2018 թվականներին եղել է աշխատանքի նախարարության գյուղատնտեսական արտադրանքի գնագոյացման կոմիտեի նախագահ, մասնակցել է կառավարության զբոսաշրջության քաղաքականության աշխատանքներին: 2018 թվականից աշխատել է Կվիկա բանկի գլխավոր տնտեսագետ, որը մասնագիտացած է ակտիվների կառավարման և ներդրումային ծառայությունների ոլորտում: Կրիստրունը վերահսկում և իրականացնում էր մակրոտնտեսական վերլուծություն բանկի համար, ինչպես նաև հաճախորդներին խորհուրդ էր տալիս տնտեսական և քաղաքական հարցերի վերաբերյալ: Բանկում աշխատելուն զուգահեռ աշխատել է Իսլանդիայի համալսարանում որպես կից դասախոս, որտեղ տնտեսագիտական քաղաքականություն է դասավանդել բակալավրիատի ուսանողներին: Հեռացել է բանկից 2021 թվականին խորհրդարանական ընտրություններին իր թեկնածությունն առաջադրելու համար։

## Քաղաքական կարիերա
Առաջադրվել է Սոցիալ-դեմոկրատական դաշինքի կողմից Հարավային Ռեյկյավիկի ընտրատարածքում և ընտրվել է 2021 թվականի սեպտեմբերի 25-ին։ Բյուջետային կոմիտեի անդամ է (2021-2023 և 2023 թվականից), եղել է տնտեսագիտության և առևտրի կոմիտեի անդամ (2023)։

Այն բանից հետո, երբ կուսակցության նախագահ Լոգի Էյնարսոնը 2022 թվականի հունիսի 18-ին հայտարարեց իր հրաժարականի մասին, նշանակվեց այդ պաշտոնում։ Առաջադրվել է որպես կուսակցության նախագահ և ընտրվել է հոկտեմբերի 28-ին կայացած անայլընտրանքային ընտրություններում, ստացել է ձայների 94,5% -ը։

Կուսակցության ցուցակը գլխավորել Է 2024 թվականի նոյեմբերի 30-ի խորհրդարանական ընտրություններում Հյուսիսային Ռեյկյավիկ ընտրատարածքում։ Ընտրություններում Սոցիալ-դեմոկրատական դաշինքը ստացել է ամենաշատ ձայները և ալթինգում ներկայացուցչությունն ավելացրել 6-ից մինչև 15 տեղ։ Դեկտեմբերի 3-ին նախագահ Հադլա Թոումասդոութիրը հանձնեց Կրիստրուն Ֆրոստադոութիրի կառավարության ձևավորման մանդատը: Կրիստրուն Ֆրոստադոութիրը բանակցություններ է սկսել Վերածննդի և  Ժողովրդական կուսակցության հետ։ 

Կրիստրուն Ֆրոստադոութիրի կաբինետը սկսեց աշխատել դեկտեմբերի 21-ին։ 36-ամյա Կրիստրան Ֆրոստադոութիրը դարձել Է Իսլանդիայի պատմության մեջ ամենաերիտասարդ վարչապետը և աշխարհի ամենաերիտասարդ գործող վարչապետը: Նաև դարձավ պատմության մեջ ամենաերիտասարդ վարչապետների ցուցակում տասներորդը՝ առաջ անցնելով Ջասինդա Արդերնից, ով 37 տարեկան էր 2017 թվականին, երբ ստանձնեց Նոր Զելանդիայի վարչապետի պաշտոնը: Krystron Frostadouttir-ն ավելի երիտասարդ է, քան Թաիլանդի գործող վարչապետ Phethongthan Chinnavat-ը: Էյնար Ադնոուրսոնը 35 տարեկան էր 1915 թվականին, երբ Դանիայի կառավարության կազմում դարձավ Իսլանդիայի գործերի նախարար։ Իսլանդիայի պատմության մեջ առաջին անգամ կանայք միաժամանակ զբաղեցրել են նախագահի և վարչապետի պաշտոնները։

## Անձնական կյանք
Նրա ամուսինը բիզնեսի վերլուծաբան Էյնար Բերգուր Ինգվարսոնն է: Զույգն ունի երկու դուստր՝ Մարիա Հերդիսը և 2023 թվականին ծնված դուստրը։

## Ծանոթագրություններ

Կատեգորիա:Կին վարչապետներ
Կատեգորիա:Կին տնտեսագետներ
Կատեգորիա:Պետության գործող ղեկավարներ